Schönau im Schwarzwald
Schönau im Schwarzwald isch e Stadt im Landchreis Lörrach in Bade-Württeberg.

Geographi

Geographischi Lag  
Dr staatlich aerchennt Luftchurort Schönau im Schwarzwald lit im obere Wiisedal am Oberlauf vu dr Grosse Wiise, umgäbe vu dr Erhebige vum südliche Schwarzwald, in 517 bis 1309 Meter Höchi am Fuess vum Belche.

Meh wie 80 % vu dr Flächi isch vu Wald bedeckt.

Noochbergmeinde 
Im Uhrzeigersinn (vu Norde agfange): Aitere, Utzefeld, Todtnau, Bernau im Schwarzwald, Tunau, Wembach, Fröhnd un Schöneberg.

Stadtgliderig  
Zue Schönau ghöre näbe dr Chernstadt d'Ortsdeile Schönebueche, Brand un Uf dr Bruck.

Gschichte 
Schönau isch anno 1113 erstmols urchundlich erwähnt worre. Dr Ort het zum Chloster St. Blasie ghört un demit zue Vorderöstriich. Anno 1805 isch Schönau zum nöi gschaffene Grossherzogtum Bade chu. 1809 het Schönau d'Stadtrechte erlangt. Sälli sin 1936 aberchennt un 1950 wiider gwährt worre.

Politik  
D'Stadt isch Sitz vum Gmeiverwaldigsverband Schönau, dem die Gmeie Aitere, Fröhnd, Schöneberg, Utzefeld, Wiide, Bölle, Schönau, Tunau un Wembach aghöre.

Wahle 
Ergebnis vo dr Landdagswahle sit 2006: 

1 2006: WASG, sit 2011: Die Linke

Städtpartnerschafte 
D'Stadt Schönau underhaldet partnerschaftlichi Beziegige zue
 Villersexel im Département Haute-Saône in Frankriich sit 1974.

Religion 

Z Schönau git s e katholischi un e evangelischi Chilchegmei.

Wirtschaft un Infrastruktur

Verchehr 
Dur Schönau verlauft d'B 317 vu Basel nooch Titisee, wo au e regionali Buslinie druf verlauft, wo vu dr Südbadebus GmbH, ere Dochter vu dr Dytsche Bahn betriibe wird. Sälli isch dr Ersatz fer die Ober Wiisedalbahn. S'Todtnauerli, au as Oberi Wiisendalbahn bezeichnet, isch e privati Schmalspurbahn gsi, wo vu Zell im Wiisedal, wo d'Normalspurbahn vu Basel uffhört, iber Schönau nooch Todtnau gfüehrt het. Si isch anno 1889 eröffnet un 1967 stillglegt worre. Ihr Trasse isch hüt grösstedeils e allerdings yberwigend nit asphaltierte un dorum nit fer Rennräder geignete Radwäg.

Asässigi Undernähme 
 Die örtlich asässige Undernähme hän sich anno 2002 zu eme Initiativkreis Obers Wiisedal (IOW) zämmegschlosse, um gmeinsam d'Infrastrukture vum obere Wiisedal sowohl fer die asässige Undernähme as au fer die dert läbende Lüt attraktiv z'gstalte. 
 Dytschlandwitt bekannt isch Schönau dur sini „Stromrebelle“ in dr 1980er Johre worre. D'Bürgerinitiative het nooch em Reaktorunfall z'Tschernobyl agfange, sich energipolitisch z'engagiere. Im Juli 1997 hän schliesslich - erstmols in dr Gschichte vu dr Bundesrepublik - e Gruppe vu Bürger (un andere) d'Stromversorgig vu dr Gmei indem si s'Netz vum damolige Energiversorger Kraftwerke Rhifelde chauft hän. Hyt wird s'Stromnetz atomstromfrei vu dr Elektrizitätswerke Schönau GmbH (EWS) betribe.

Gricht un Irichtige 
Z Schönau hets e Amtsgricht, wo zum Landgrichtsbezirk Waldshuet-Tinge un Oberlandesgrichtsbezirk Charlsrueh ghört.

Persönlichkeite

Ehrebürger 
 Adolf Dießlin (1853–1917), Grossherzoglicher Forstmeister
 Josef Eduard Schlageter (1855–1938), Vadder vum Albert Leo Schlageter
 Eduard Böhler (1878–1964), Geistlicher Rot
 Fritz Rueb (1925–2015), Gründer vu dr Firma Frisetta (hytt Frisetta Kunststoff un Frisetta Polymer)
 Anton Gromer (* 1931), Geschäftsführer vu dr Firma Heinzmann
 Joachim Löw (* 1960), Fuessballweltmeischter as Trainer vu dr ditsche Männernationalmannschaft anne 2014

Söhn un Döchter vu dr Stadt 
 Albert Leo Schlageter, (1894–1923), dytscher Freikorpschämpfer
 Joachim Löw, (* 1960), dytscher Fuessballspiler un -trainer 2006 Bundestrainer vu dr dütsche Fuessballnationalmannschaft.
 Michael Sladek (* 1947), Stromrebell un Gründer vu dr EWS Schönau

Weblink 
 Stadt Schönau im Schwarzwald 
 Gemeindeverwaltungsverband Schönau

Fueßnote 

Ort (Landkreis Lörrach)